*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*123. számú előterjesztés*

Bátaszék Város Önkormányzat Képviselő-testületének 2024. június 26-án

16 órakor megtartandó ülésére

a belterület egyes részeinek ideiglenes közlekedés-szabályozásával kapcsolatos döntés meghozatala

|  |
| --- |
| **Előterjesztő:** Dr. Bozsolik Róbert polgármester.  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna aljegyző  **Tárgyalja:**  PG Bizottság: 2024. 06. 25. |

***Tisztelt Képviselő-testület!***

A közúti közlekedésről, a közutak igazgatásáról az utak forgalomszabályozásáról a közúti jelzések elhelyezéséről az alábbi jogszabályok rendelkeznek:

* 1988 évi I. törvény a közúti közlekedésről
* 30/1988. (IV.21) MT rendelet az 1988 évi I. törvény végrehajtásáról
* 20/1984. (XII. 21) KM rendelet az utak forgalomszabályozásáról, és a közúti jelzések elhelyezéséről
* A közúti közlekedésről szóló 1988 évi I. törvény 34. §-a kimondja:

1. A közút kezelője köteles gondoskodni arról, hogy a közút biztonságos közlekedésre alkalmas, közvetlen környezete esztétikus és kulturált legyen.

1. A közúti forgalmi rendjét a közút kezelője alakítja ki. A forgalmi rendet- a forgalmi körülmények vagy a baleseti helyzet jelentősebb változása esetén, de legalább 5 évenként- a közút kezelőjének felül kell vizsgálnia, és ha szükséges módosítania kell.
2. Aláírásgyűjtéssel (ingatlanok 65%-a) ellátott lakossági megkeresés érkezett a Parksétány 1-5- szám ingatlanok előtti 718/131 hrsz.-ú belterületi út forgalmi rendjével kapcsolatban. A 2011. évet követően – lakossági kezdeményezésre – megváltoztatott forgalmi rend eredetire történő visszaállítását kezdeményezik. Ez az utca kétirányúsítását jelenti.
3. Budai u. – Árpád u. kereszteződésében az Árpád utcában STOP tábla kihelyezését javasoljuk a kerékpárút korlátozott beláthatósága miatt. Ezt a Magyar Közút NZRT. is támogatja.
4. A Szent István tér – Szabadság utca kereszteződésében STOP tábla kihelyezését javasoljuk tekintettel arra, hogy Szent István tér felől érkezők rendszeresen nem veszik figyelembe a Szabadság utcán jobbról érkező közlekedőket, az elsőbbséget nem adják meg.
5. Javasoljuk a jegyzék kiegészítését a STOP táblákhoz és a kerékpáros átvezetésekhez tartozó burkolatjelekkel.

Kérem a Tisztelt Képviselő-testületet az alábbi határozati javaslat elfogadására:

**Ha t á r o z a t i j a v a s l a t :**

**Bátaszék belterületi utak közlekedésforgalmi szabályozottságának kiegészítésére**

Bátaszék Város Önkormányzatának Képviselő-testülete a város önkormányzati tulajdonú belterületi közúthálózatának forgalmi rendjét ismételten felülvizsgálta. A jelen határozat mellékletében szereplő szabályozás módosítás 2024. szeptember 1. napjától történő bevezetését elfogadja.

Megbízza a Bát-Kom 2004. kft-t a forgalmirend változások életbeléptetéséhez szükséges feladatok elvégzésével.

*Határidő:* 2024. szeptember 1.

*Felelős:* Dr. Bozsolik Róbert polgármester

*Határozatról értesül:*  Közterület- felügyelő

Bát-Kom 2004 Kft.

irattár